
ed  Behandlingen  af  Lovforslaget  om  den  nu  vedtagne 
yderligere  Forhøjelse  af  Statsbanetaksterne  udtalte  Ministeren 
for  offentlige  Arbejder,  Hr.  Thomas  Larsen,  i  Folkethinget,  at 
de  forhøjede  Lønninger  for  Banernes  Tjenestemænd  „med  eet 
Slag''  havde  forøget  Statsbanernes  Udgifter  med  ca.  4  Millioner 
Kr.  Og  ved  samme  Lovforslags  Behandling  i  Landsthinget  i 
Begyndelsen  af  April  i  Aar  udtalte  han,  at  Gennemførelsen 
af  den  store  Lønningsreform  i  1908  bebyrdede  Statsbanernes 
Udgiftsbudget  med  ca.  4  Millioner  mod  en  Kompensation  af 
kun  ca.  1  Million  Kr.  ved  Takstforhøjelser. 

I  den  Anledning  udtalte  jeg,  at  dersom  Statsbanernes 
faste  Tjenestemænds  Lønninger  vare  stegne  med  4  Millioner  Kr. 
ved  Lønningsloven  i  1908,  saa  var  denne  Lønningslov  vedtaget 
under  falske  Forudsætninger.  Udtalelsen  vakte  nogen  Opsigt 
og  kommenteredes  paa  forskellig  Maade  i  Pressen  i  og  udenfor 
Kjøbenhavn,  og  i  en  kort  Artikel  i  „Berl.  Tid."  i  Gensvar  paa 
et  hidlæg,  hvori  der  gjordes  Forsøg  paa  en  Forklaring,  der 
kunde  svække  min  Paastand,  fastholdt  jeg  fuldt  ud  min  an- 
førte Udtalelse  paa  Rigsdagen  og  paatog  mig  samtidigt,  efter 
Rigsdagssamlingens  Slutning  nærmere  at  dokumentere  Paa- 
standens  Rigtighed  og  tillige  at  paavise,  at  forskellige  Mi- 
nistres Udtalelser  om,  at  ogsaa  Landsthingets  Højre  havde 
stemt  for  10  Millioners  Merudgift  for  Staten  ved  Lønnings- 
lovene  af  1908,  havde  været  uristige. 


"Da  nu  Finansminister  Seergaard  i  Diskussion  med.  mig 
ved  Finanslovforhandlingen  har  gjort  gældende,  at  det  ingen- 
lunde var  Toldloven  af  1908,  men  nærmest  Lønningslovene, 
der  samtidigt  vedtoges,  som  havde  forvoldt  „disse  Uhjkker,  som 
vi  lider  under",  nemlig  den  højst  ugunstige  Stilling,  i  hvilken 
vore  Finanser  befinde  sig  —  Konseilspræsidenten  skyder  rigtig- 
nok Skylden  paa  de  humane  og  sociale  Love  —  medens  jeg 
er  af  den  bestemte  Mening,  at  det  er  Toldloven  og  de  til 
denne  knyttede  Kompensationslove,  som  i  endnu  højere  Grad 
end  Lønningslovene  har  forstyrret  vor  hele  Statshusholdning, 
har  jeg  fundet  Anledning  til,  naar  jeg  dog  skulde  tage  Pennen, 
ogsaa  at  imødegaa  denne  Paastand  talmæssigt  og  aktmæssigt. 
Jeg  vil  altsaa  paavise  Virkningen  af  det  samlede  Kompleks  af 
de  ulykkebringende  finansielle  Love  i  1908,  og  især  vil  jeg 
godtgøre,  at  de  Forudsætninger,  under  hvilke  de  ere  vedtagne 
af  Rigsdagen  eller  af  et  Flertal,   have  været  ganske  urigtige. 


TOLDLOVEN. 

Ved  Toldlovens  Vedtagelse  var  Finansminister  Lassen  af- 
gaaet  ved  Døden,  og  det  blev  derfor  den  fungerende  Finans- 
minister, Konsejlspræsident  J.  C.  Christensen,  som  den  4de  Maj 
i  Landsthinget  ved  eneste  Behandling  kom  til  paa  endelig 
Maade  at  resumere  de  samlede  Virkninger  for  Statskassen  af 
det  hele  Lovgivningskompleks.  Han  meddelte  da  for  Told- 
loven følgende  Tal:  1)  En  Nedgang  i  Toldindtægterne  af 
Kr.  7.025.000,  2)  en  Erstatning  for  denne  Nedgang  ved  Loven 
om  Forhøjelse  af  Afgiften  paa  Spiritus  (eksklusive  Akvavit) 
til  Bolob  Kr.  2.534.000  og  3)  en  yderligere  Erstatning  for 
Nedgangen  vod  Loven  om  Arveafgift,  der  vilde  give  en  for- 
øget aarlig  hidtægt  af  Kr.  2,100,000.  Paa  denne  Maade  an- 
gaves altsaa  det  udækkede  Nedgangsbeløb  ved  Toldloven  eller 
Statskassens  Offer  til  Kr.  2,391,000. 

Den  nuvæiende  Finansminister,  davæn-ende  Folkethings- 
mand    N.  Neergaard,   meddelte   samme    Dag  som    Ordfører  i 


Folkelhinget  ved  Behandlingen  af  Fællesudvalgets  Fleiialsind- 
stilling.  at  den  udækkede  Nedgang  vilde  blive  ca.  2V2  Million 
Kr.  —  altsaa  lidt  mere  end  af  Finansministeren  i  Lands- 
thinget  opgivet  —  idet  han  udtalte:  „Det  samlede  Resultat 
bliver  forsaavidt  bedre  end  efter  det  oprindelige  Forslag,  som 
den  udækkede  Xedgang  i  Indtægter  bliver  2'/2  Million  Kr., 
medens  den  efter  Regeringens  oprindelige  Forslag  kun  var  ca. 
2  Mill.  Kr." 

At  en  Forhøjelse  med  omkring  \2  Million  af  den 
udækkede  Nedgang  ikke  vilde  være  blevet  tiltraadt  af  den 
afdøde  Finansminister,  er  overvejende  sandsynligt,  og  at  den 
under  ingen  Omstændigheder  af  ham  vilde  være  blevet  be- 
tegnet som  en  Forbedring,  er  sikkert.  Dette  fremgaar 
nemlig  af  hans  Udtalelse  i  Landsthinget,  da  Toldloven  forste 
Gang  kom  til  Behandling  dér.  Efter  Folkethingets  Behandling 
var  den  udækkede  Nedgang  nemlig  blevet  200,000  Kr.  større 
end  efter  Minister  Lassens  Forslag,  hvorom  han  da  forklarede: 
.iW/rtr  jeg  er  gaaet  disse  200,000  Kr.  yderligere  ned,  er  det, 
fordi  jeg  har  maattet  indrømme,  at  Staten  som  Forbruger 
selv  vil  opnaa  væsentlige  Besparelser  ved  den  nye  Toldlov, 
hvilke  ere  anslaaede  ///  mellem  150,000  og  200,000  Kr.  Vi 
komme  derved  ikke  synderligt  op  over  de  2  Millioner,  som 
jeg  har  sat  som  en  rimelig  Grænse." 


Toldloven  blev  vedtaget  i  Landsthinget  efter  Fællesud- 
valgets Flertalsindstilling  med  32  Stemmer  imod  Højres  22; 
Folkethingets  Højre  har  ej  heller  villet  stemme  for  den.  men 
undlod  at  stemme. 

Landsthingsinand  /-*.  G.  C.  Jensen  havde  i  den  forudgaaede 
Samling  udtalt  sig  imod  enhver  udækket  Nedgang,  og  i  Lands- 
thinget ved  Beliandlingen  af  Fællesudvalgets  Flertalsindstilling 
udtaler  Mindretallets  Ordforer,  Holger  Petersen,  bl.A. :  „Mindre- 
tallet finder  det  ikke  forsvarligt,  at  Flertalsforslaget  paa  Told- 
loven vil  give  en  uda'kket  Indtægtsnedgang  af  ca.  2^l2  Million 
Kr.    Med  de   mange    Krav,   der  i  de  na'rmeste  Aar  ville   blive 


6 

stillede  iil  Statens  Finanser,  navnlig  i  Forsvarssagen,  Løn- 
ningslove,  muligt  til  Retsreformen,  til  Jernbaneanlæg  og  meget 
andet,  og  med  Henblik  paa  den  Nedgang  i  Toldindtægterne, 
som  upaatuivlelig  i  den  Periode,  vi  nn  gaa  i  Møde.  vil  finde 
Sted,  finder  Mindretallet  det  meget  uforsvarligt  at  skride  til  en 
saa  betydelig  Indtægtsnedgang.' 

Sammenholdt  med  de  2  Kompensationsloves  senere 
Svigten,  er  det  ikke  uden  Betydning,  at  Landsthingets  Højre 
i  Betænkningen  om  Spiritusloven  liar  betegnet  Lovens  iDæ- 
rende  Princip  som  urigtigt,  endvidere  har  udtalt  Tvivl  om 
Muligheden  for  Lovens  Gennemførelse  i  det  praktiske  Liv  og 
paavist,  at  det  finansielle  Udbytte,  som  man  forventede,  var 
beregnet  paa  et  meget  usikkert  Grundlag.  Angaaende  Loven 
om  Arveafgift  udtaler  Højre  i  Betænkningen.  ..at  man  prin- 
cipielt maa  hævde,  at  Indtægten  af  en  forhøjet  Arveafgift  ikke 
burde  benyttes  til  Kompensation  for  Nedsættelse  af  Forbrugs- 
skatter". 

Det  er  da,  for  at  vende  tilbage  til  Toldloven,  givet,  at 
Landsthingets  Højre  har  talt,  skrevet  og  stemt  imod  den  og 
derfor  har  været  fuldt  berettiget  til  at  forlange  sig  fritaget 
for  Ansvar  for  dens  Virkninger,  og  jeg  skal  nu  paavise,  i 
hvilket  Omfang  disse  kom  til  at  overgaa  selv  de  værste  For- 
modninger og  Forudsigelser:  thi  at  Regeringens  Beregninger 
skulde  vise  sig  at  savne  ethvert  Grundlag,  var  der  dog  higen, 
der  dengang  tænkte  sig,  heller  ikke  i  Landsthingets  Højre. 


1  Tidsrummet  fra  1ste  Juli  1*J()7  til  30te  .Juni  1U08  an- 
drog Indførselstolden  ifølge  Anmærkningerne  til  Finansloven 
forFinansaaret  1909—1910  Kr.  45,198,000.  Ved  Udarbejdelsen 
af  Budgettet  for  1909—1910  gik  man  da  ud  fra  dette  Beløb 
og  trak  saa  Beløbet  af  den  Nedgang  fra,  som  man  havde  be- 
regnet vilde  indtræde  ved  den  nye  Toldlov,  nemlig  Kr.  7,022,000. 
Finansminister  Neergaard  budgetterede  da  som  forventet  Told- 
indtægt i   1909 — 1910  Kr.  88.1  TfnOOO  og  udtalte  ved  Finans- 


lovens  Fremsættelse,  at  man  med  dette  Tal  vilde  være  i  høj 
Grad  paa  den  sikre  Side. 

Da  Statsregnskabet  kom  frem  i  Oktober  1910,  blev  imid- 
lertid denne  Ansættelse  gjort  fuldstændigt  til  Skamme;  der 
var  nemlig  som  Indførselstold  kun  indgaaet  Kr.  30,265,924. 
Foruden  den  forudsatte  Nedgang  af  de  nævnte  Kr.  7,022,000 
fik  man  altsaa  en  yderligere  Nedgang  af  Kr.  7, '.»10,076. 

Hvad  de  vedtagne  Kompensationslove  angaar,  viste  Bud- 
gettet sig  ligesaa  uholdbart,  uagtet  man  ikke  havde  budget- 
teret de  Beløb  fuldlud,  som  Rigsdagen  var  gaael  ud  fra.  Man 
havde  nemlig  opført  den  samlede  Arveafgift  til  Kr.  2,300,000 
i  Budgettet*),  men  den  gav  i  Statsregnskabet  kun  Kr.  1. 893. 040, 
og  Tillægsafgiften  paa  den  farvede  Spiritus  budgetterede  man 
med  Kr.  2,475,000,  men  man  fik  kun  Kr.  1,398,534.  Paa 
disse  3  Poster  havde  man  altsaa  faaet  en  Mindreindtægt  af 
Kr.  9,392,902  i  Forhold  til  Budgettet. 

Men  Statsregnskabets  Tal  i  Forhold  til  den  Forudsæt- 
ning, under  hvilken  Rigsdagen  havde  faaet  disse  3  Love 
foreslaaet  og  vedtaget  dem  —  og  det  er  jo  Rigsdagens  be- 
rettigede Forudsætninger,  som  er  Genstand  for  nærværende 
Redegørelse  —  viser  et  endnu  ugunstigere  Billede.  Rigs- 
dagens Forudsætning  var  nemlig  —  som  paavist  —  den,  at 
den  Nedgang  i  Statskassens  Indtægter,  som  de  maatte  volde, 
ikke  skulde  overstige  de  foran  nævnte  Kr.  2,391,000.  Og  træk- 
ker vi  dette  Tal  fra  de  foran  nævnte  Kr.  45,198,000.  faa  vi, 
at  der  ved  de  3  Love  skulde  indvindes  tilsammen  Kr.  42,807,000. 
Men  da  Indførselstolden  og  Spiritusafgiften  tilsammen  kun  ind- 
bragte Kr.  31,664,458,  blev  Nedgangen  i  Statskassens  Indtægter 
ikke  Kr.  2,391,000.  men  Kr.  1  3,533.542,  altsaa  Kr.  11,142,542 
mere   end   angivet  af  Regeringen   og  vedtaget   af  Rigsdagen. 

Arveafgiften    maa    i    Relation    til    Forudsætnins'en    lades 


*)  I  Anm.  til  Finanslovforslag  1909 — 1910  udtales,  at  Afgiften  kun 
anslaaes  til  2.800,000  Kr.,  fordi  kun  en.  mindre  Del  af  Afgiften  efter  den 
nye  Lov  kan  antages  at  ville  indgaa  i  Finansaaret.  —  For  Finansaarene 
1910—1911  otr  1911  —  191-2  er  budgetteret  3,500.000  Kr. 


ude  af  Beregningen  som  Kompensationsobjekt,  thi  Belo])et 
for  Arveafgiften  i  dens  Helhed  blev  i  1910—1911  endog 
mindre  end  den  tilsvarende  Sum  i  det  forudgaaede  Finans- 
aar,  saa  at  slet  intet  indvandtes.  Landsthingets  Højres  prin- 
cipielle Indvending  imod  at  ombytte  sikre  Toldindtægter  paa 
Petroleum,  Kaffe  og  lign.  med  en  forhøjet  Arveafgift,  viste 
sig  da  i  1909 — 1910  at  være  ligesaa  velbegrundet  som  dets 
Kritik  af  den  foreslaaede  Tillægsafgift  paa  farvet  Brændevin 
og  dets  udtalte  Tvivl  om  dennes  finansielle  Værdi.  —  Hvorvidt 
Arveafgiften  har  givet  de  budgetterede  Kr.  3,500,000  i  1910— 
1911  vil  vise  sig,  naar  Statsregnskabet  fremkommer  i  Oktober 
d.  A.  

LØNNINGSLOVENE. 

Under  Henvisning  til.  at  Regeringen  i  Slutningen  af  Marts 
laar  forelagde  Folkethingets  Finanslov  1911  —  1:2  i  Landsthinget 
—  der  jo  maa  siges  faktisk  at  være  uden  Indflydelse  paa 
dens  finansielle  Indhold  —  med  et  Underskud,  om  hvilket 
det  med  Sikkerhed  vides,  at  det  i  Forbindelse  med  de  3 
foregaaende  Finansaar  vil  bringe  de  4  Aars  Underskud  be- 
tydeligt op  over  100  Millioner  Kr..  besluttede  Landsthingets 
Højre,  at  det  ikke  vilde  følge  de  (i  Venstremænds  og  Fri- 
konservatives Indstilling  om  Vedtagelse,  men  afholde  sig  fra 
at  stemme.  Man  ønskede  derved  at  demonstrere,  at  man 
ikke  vilde  legalisere  og  tage  Medansvar  for  den  Finanspolitik, 
som  var  ført  i  en  Aarrække  og  som  —  uagtet  en  Række  nye 
Skatter  og  Indtægtslove  siden  1901  —  havde  ført  os  dybere 
og  dybere  i  Gæld  og  finansielle  Vanskeligheder,  paa  samme 
Tid  som  alligevel  alle  Opfordringer  til  Regeringen  om  at 
fremsætte  en  Finansplan  til  Tilvejebringelse  af  Balance  vare 
forblevne  uden  Resultat*). 


*)  Denne  Undladelse  af  at  stemme  for  en  Finanslov,  hvis  Vedtagelse 
var  en  given  Sag  ved  selve  Indstillingen  fra  de  G  Udvalgsmedlemmer,  og 
som  kunde  være  bleven  vedtaget  af  dem  alene,  selv  om  alle  ovrige  Medlem- 
mer afiiuldt  sig  fra  at  -lemme,  har  Konsejlspra^sidenten  betegnet  med  det 

Ved  den  Landsthingsdebat,  der  førtes  dels  i  Anledning 
af  Finansloven,  dels  i  Anledning  af  Højrepartiets  Stilling  til 
den,  udtalte  først  Finansministeren,  at  hvis  man  A-ilde  søge 
Aarsagen  til  vor  beklagelige  Situation,  burde  man  ikke  gaa 
til  den  nye  Toldlov  og  til  Omlægningen  af  de  indirekte  Skalter, 
men  til  Lønningslovene  af  1908,  hvis  »direkte  og  indirekte 
Virkninger  paa  ingen  Maade  kunne  anslaas  til  mindre  end 
10  MUL  Kr."-  Konseilspræsidenten  udtalte  senere,  efter  at  have 
indrømmet,  at  Højre  havde  .stemt  imod  Toldloven:  „Men  saa 
er  der  andre  Ting,  der  har  bidraget  til  det  store  Underskud, 
og  som  Højre  har  stemt  for.  Det  har  stemt  for  at  forhøje 
Lønningerne  til  Statens  Embedsmænd  og  Funktionærer  med 
ca.  10  Millioner."  Disse  Udtalelser  maa  forstaas  saaledes,  at 
Statskassens  aarlige  Underskud  vilde  være  blevet  10  Millioner 
Kr.  mindre,  dersom  Lønningslovene  af  Maj  1908  ikke  havde 
været.  Muligheden  heraf  skal  jeg  ingenlunde  bestride,  og  rig- 
tigt er  det.  at  alle  Partier  i  begge  Thing  har  stemt  for  disse 
Lønningslove.  Men,  hvad  jeg  bestemt  bestrider  er,  at  noget- 
somhelst  Forslag  fra  Regeringen  har  foreligget  om  Lønnings- 
forhøjelser  med  saadanne  Virkninger,  og  at  nogen  Rigsdags- 
mand —  ej  heller  Konsejlspræsidenten  eller  Finansministeren 
—  har  stemt  for  de  paagældende  Love  i  den  Forudsætning, 
at  der  skulde  kunne  blive  Tale  tilnærmelsesvis  om  et  Beløb 
af  den   angivne   Størrelse,   hvad  jeg  nærmere   skal   eftervise. 


Ved  Fremsættelsen  af  Lovforslaget  om  de  4  store  Etaters 
Lønningsforhojelser  i  Oktober  1907  opgjorde  Finansminister 
Lassen  den  ved  disse  og  ved  andre  fra  de  øvrige  Ministerier 
dels  fremsatte,  dels  bebudede  Forslag,  idet  han  tog  hver 
af  dem   for   sig.   fremkommende   samlede   Udgiftsforooelse   til 


Udtryk,    at    Hojre    ..ikke   vilde  vnde'^    Regeringen    denne    Finanslov,    der 
foreløbigt  viser  en  virkelig  Underbalance  paa  23.700,000  Kr.     Dette  Ud- 
tryk er  allerede  af  den  Grund  underligt,  at  Hojre  jo  netop  ikke  vilde  tage 
Del  i  Lovens  Vedtagelse,  men  helt  og  lioldent  overlade  den  til  Regerin 
gen  og  dens  Partier. 

Kr.  0.555.000.  De  paagældende  Lovforslag  undergik  imidlertid 
i  Folkethinget  nogle  Ændringer  saavel  i  Henseende  til  For- 
højelser som  til  Nedsættelser,  især  dog  til  Nedsættelser,  hvad 
der  er  let  forstaaeligt.  ikke  blot  fordi  Finansministeren,  som 
vi  straks  skulle  se.  selv  ikke  var  uden  Betænkelighed  ved  For- 
slagenes Omfang  og  fordi  Folkethinget  aldrig  har  været  ivrig 
for  at  A-edtage  Lønningslove.  men  tillige  fordi  vi  allerede  den- 
gang vare  komne  ind  i  Tider,  der  ikke  varslede  godt  for  Stats- 
kassen, saaledes  Bankgarantien,  og  som  manede  Regerings- 
partiet til  Reservation  og  da  især  til  bestemt  Modstand 
imod  det  radikale  Venstres  og  Socialdemokratiets  Onsker  om 
at  gaa  endnu  videre.  Uagtet  der  kom  endnu  nogle  mindre 
Lonningslove  til  efter  Finansminister  Lassens  Rekapitulation 
i  Oktober,  nemlig  fra  Justitsministeriet  og  Udenrigsministeriet, 
blev  derfor  den  samlede  Sum.  der  krævedes,  da  de  16  Love 
kom  til  Landsthinget  —  hvor  de  vedtoges  uden  Ændringer  — 
Kr.  5.551.000.  deraf  Finansmmisteriets  Love  Kr.  2.619,000, 
Kultusmiuisteriets  Kr.  1.461,000.  Indenrigsministeriets  Kr. 
544.000,  Forsvarsministeriets  Kr.  819.000.  .Justitsministeriets 
Kr.  83.000  og  Udenrigsministeriets  Kr.  '2b. 000. 

Ved  denne  Lonningsreforms  Fremsættelse  udtalte  Finans- 
minister Lassen,  at  Folkethinget  maaske  vilde  synes,  .at  godt 
.5^'2  Million  Kr.  paa  ét  Brædt  til  Lønningslove  er  en  stor 
Mundfuld',  men  det  foresloges,  for  at  undgaa  Folgerne  af 
.at  lave  en  eller  lo  Lonningslove  iaar  og  saa  putte  Hovedet 
i  Busken  og  ikke  twnke  paa  alle  dem.  der  komme  soni  en 
naturlig  Konsekvens  deraf.  Derfor  har  vi  gjort  det,  at  vi 
har  foreslaaet  en  virkelig  Lønningsreform  og  med  det  samme 
set  os  om  og  spurgt:  Hvilke  Konsekvenser  vil  denne  Reform 
drage  efter  sig-}  Derfor  mode  vi  med  Lovene  paa  ét  Brædt, 
fordi  vi  vilde  være  med  til  at  kalde  Rigsdagens  Ansvar  frem, 
at  den  kan  vide,  hvad  den  gør,  og  hvad  det  er.  vi  paatage 
os.-  Han  fortsætter  med  at  oplyse,  at  han  dog  for  disse 
store  Lonningsforhøjelser  maa  forlange  nogen  Erstatning  eller 
Kompensation,    og   bebuder   derfor  Lovforslag    om   Takstfor- 

hojelser  for  Statsbanerne  og  om  Ændringer  i  Postloven  til 
Beløb  godt  Kr.  1.400,000.  ^Tilbage  bliver  der  en  ren  ny  aarlig 
Udgift  af  ca.  A  Mill.  Krr  Dernæst  udtaler  han:  „Jeg  tror 
ikke,  at  vi  i  lange  Tider,  i  mange  Aar.  om  nogensinde,  have 
havt  saa  store  Lønningslove  i  den  danske  Rigsdag  paa  én 
Gang'  og  han  tilfojer:  ..Jeg  vil  bede  Dem  betænke,  at  sam- 
tidig med,  at  vi  tilbyde  at  paatage  os  disse  store  Udgifter, 
foreligger  der  et  Forslag  i  det  andet  Thing  til  en  Toldreform, 
der  vil  medføre  en  Nedgang  i  de  indirekte  Skatter  paa  2  Mill. 
Kr.  Det  vil  altsaa  sige,  at  naar  vi  gør  Indtægterne  2  Millioner 
Kr.  mindre  og  Udgifterne  i  Millioner  Kr.  større,  skabe  vi  en 
forringet  Balance  aarlig  af  6  Millioner  Kr.  —  Det  er  ganske 
selvfølgeligt,  at  man  som  Finansminister  ikke  kan  forelægge 
Forslag  af  dette  Omfang  og  denne  Betydning  uden  med  en 
vis  Beklemmelse.-"  ^len  i  denne  Henseende  beroliger  han  sig 
med.  at  .i  værste  Fald,  nemlig  hvis  det  skulde  vise  sig,  at 
Indtægterne  ikke  vedblive  at  stige  i  de  nærmeste  Aar,  vil  der 
blive  tæret  stærkt  paa  den,  heldigvis  ret  store.  Kassebeholdning, 
vi  have  i  Øjeblikket. - 

Overfor  hvad  der  blev  Tilfældet  i  de  derefter  fulgte 
.nærmeste  Aar~  i  Henseende  til  Indtægternes  og  Udgifternes 
Størrelse  og  Balancens  Forringelse  og  overfor  den  af  alle 
Ministerens  Efterfolgere  indrømmede  Uanvendelighed  af  Kasse- 
beholdningen, skal  jeg  ikke  kommentere  denne,  i  sine  Følger 
saa  skæbnesvangre,  store  Finanstale.  Finansminister  Lassen 
afgik  jo  ved  Doden.  inden  nogen  af  de  paagældende,  til 
hinanden  knyttede.-  finansielle  Love  var  endeligt  vedtaget, 
men  dog  ikke  saa  tidligt,  at  han  undgik  at  opleve  Bankkata- 
stroferne og  i  Landsthinget  d.  :?4.  Marts  at  høre  Varslet  om 
det  sig  nærmende  Uvejr,  hvis  Lyn  slog  ned  i  vort  Lands  Hus 
5  Maaneder  efter  hans  Død. 

Men  jeg  har  givet  dette  Uddrag,  forat  enhver  skal  kunne 
overbevise  sig  om,  at  det  Offer,  som  Lassen  mente,  at  Stats- 
kassen ved  disse  Reformer  vilde  komme  til  at  bringe,  vel  var 
betænkeligt  stort,  men  dog  ikke  burde  eller  vilde  overstige  (j  Mill. 

Kr..  hvoraf  4  i\Iillioner  ved  Lønningslovene,  og  hvor  fjernt 
Miihgheden  af  det.  som  er  indtruffet,  har  ligget  hans  Tanker. 

Da  saaledes  samtlige  Lonningslove  blev  vedtagne  med 
en  beregnet  Udgiftsforøgelse  af  Kr.  5,551,000  og  en  hidtægts- 
forøgelse  af  Kr.  I,42i2,000.  skulde  den  økonomiske  Virkning 
af  denne  Reform  blive  Kr.  4,129,000  og  ikke  de  10  Millioner, 
som  den  nuværende  Finansminister  har  udtalt,  at  den  er 
blevet.  Og  naar  Konsejlspræsidenten  har  gjort  gældende,  at 
Højre  i  Landsthinget  har  stemt  for  de  10  JMillioner,  saa  er 
det  altsaa  aldeles  urigtigt.  Der  er  overhovedet  ingen  Rigsdags- 
mand, der  har  stemt  for  den  nævnte  Sum,  allerede  af  den 
Grund,  at  der  aldrig  har  været  stillet  noget  Forslag  derom. 
Jeg  tør  da  ogsaa  paastaa.  at  hvis  der  var  blevet  stillet  et 
saadant  Forslag,  vilde  det  have  været  umuligt  for  nogen 
Regering  at  føre  det  igennem:  ingen  Rigsdag  vilde  have 
vovet  at  tage  Ansvaret  for,  til  dette  Øjemed  at  forringe  Sta- 
tens samlede  Indtægter  med  10  pGt.  Nej.  det  er  et  Beløb 
af  godt  4  Millioner,  for  hvilket  Regeringen  med  udtalt  Be- 
tænkelighed -/la/-  villet  kalde  Rigsdagens  Ansvar  frem-,  forat 
.den  kunde  vide,  hvad  Statskassen  paatog  sigr 

Den  naturlige  Forstaaelse  af  de  tvende  Ministres  Udtalelse 
om  de  10  Millioner  Kr.  som  Lønningslovenes  Virkning  for 
Statskassen  er  den  foran  anførte,  at  Statskassen  vilde  have 
været  10  Mill.  Kr.  aarlig  bedre  stillet,  hvis  disse  LoAe  ikke  vare 
vedtagne,  og  med  denne  Forstaaelse  vilde  det  sige,  at  Overskri- 
delsen paa  Lønningslovene  nærmer  sig  6  Millioner  Kr.  aarlig. 
Jeg  vil  imidlertid  fra  de  10  Millioner  trække  Beløbet  af  Lønnings- 
lovenes  Kompensationslove  eller  Kr.  1.422.000  og  kun  regne  med 
Kr.  8,578,000  som  \etto-Udgiften  ved  Loniiingslovene  i  Stedet 
for  de  vedtagne  Kr.  4,129.000.  hvorefter  Overskridelsen  da  kun 
bliver  Kr.  4,449.000.  Desværre  er  ogsaa  denne  Overskridelse 
af  mere  end  100  pCt.,  en  saadan,  at  den  tør  betegnes  som 
ganske  forbløffende. 

Da  det  er  Trafikministerens  Oplysninger  paa  Rigsdagen 
om  Lønningslovens  Virkning  paa  Statsbanernes  Driftsresul- 
tater, der  foranledigede  mig  til  at  udtale,  at  derefter  maatte 
den  paagældende  Lov  siges  at  være  vedtaget  under  falske 
Forudsætninger,  ønsker  jeg  kortelig  at  gøre  denne  Del  af 
Lønningslovene  til  Genstand  for  en  særlig  Redegørelse. 

Under  lode  December  190G  nedsatte  Finansminister 
Lassen  efter  Samraad  med  Indenrigsministeren  og  Trafik- 
ministeren en  Kommission  til  at  tage  Ændringer  i  Lønnings- 
lovene  for  de  4  Etater  —  Jernbane-,  Post-.  Telegraf-  og 
Toldvæsenet  —  under  Overvejelse,  med  særligt  Henblik  paa 
Tjenestemænd  med  mindre  end  1500  Kr.s  Indtægt.  Kom- 
missionen afgav  Betænkning  og  Forslag  den  5te  Juli  1907: 
Forslaget,  uden  Ændringer,  fremsattes  af  Finansministeren  i 
Oktober  1907.  ledsaget  af  Kommissionsbetænkningen,  og  hen- 
vistes til  Lønningsudvalget,  hvis  Formand  og  Ordfører  var 
daværende  Folkethingsmand  Blem,  sikkert  Folkethingets  dyg- 
tigste Mand  paa  Lønningsomraadet.  Lovforslaget,  der  om- 
fattede 12 — 13,000  Tjenestemænds  Lønninger,  indeholdt  For- 
højelser: for  Statsbanerne  Kr.  1,053,000,  for  Postvæsenet  Kr. 
753,000,  for  Telegrafvæsenet  Kr.  158,000  og  for  Toldvæsenet 
Kr.  330,000.  tilsammen  for  de  4  Etater  Kr.  :?,900,000.  Ud- 
valgets Flertal  foreslog  og  gennemførte  Nedsættelser  til  Beløb 
af  henved  300,000  Kr.,  hvorved  Forhøjelsen  til  Statsbane- 
funktionærerne blev  nedsat  til  ca.  Kr.  1,490,000  Kr. 

Det  er  nu  disse  1,490,000  Kr.,  der  efter  Trafikministerens 
forskellige  Gange  fremførte  Paastand  ere  blevne  til  4  Millioner. 
Og  —  oplyste  Ministeren  —  foruden  disse  4  Millioner  Kr. 
til  de  fast  ansatte  Tjenestemænd  er  der  medgaaet  Forhøjelser 
til  Beløb  af  700,000  Kr.  for  Ekstrahjælp,  som  er  blevet  dyrere 
'paa  Grund  af  de  faste  Tjenestemænds  Lønforhøjelse.  Disse 
store  Forøgelser  af  Statsbanernes  Driftsudgifter  tilskriver  da 
Ministeren,  at  Statsbanernes  Overskud  er  gaaet  ned  fra  ca. 
4  pCt.  i   1900—1907  til  c.  1,3  pCt.  i  Aaret  1909-1910. 

•Jeg  tilstaar.  at  jeg  blev  forbauset  ved  at  erfare,  at  man 

altsaa  havde  foreslaaet  Rigsdagen  en  Lov  med  et  Udgifts- 
beløb, der  er  bygget  paa  Beregninger,  der  liave  været  i  den 
Grad  fejlagtige. 

Selve  Regeringspartiets  Ordfører  i  Folkethinget  (P.  Th. 
Nielsen)  har  ment  at  maatte  paatale  det.  Han  udtaler  nem- 
lig den  l20de  Februar  iaar:  -//er  foreslaas  altsaa  en  Takst- 
forhøjelse, der  anslaas  til  at  indbringe  A  Mill  Kr.  eller,  som 
den  højtærede  Minister  udtalte  ved  Lovforslagets  Forelæggelse, 
en  Kompensation  for  Lønningsforhøjelserne  for  Statsbanedriftens 
Tjenestemænd.  Den  højtærede  Minister  opgjorde  de  forøgede 
Udgifter  ved  Lønningslovene  til  4  Mill.  Kr.  Men  jeg  skal  erindre 
om,  at  ved  Lønningslovenes  Behandling  blev  Merudgiften  kun 
anslaaet  til  l\-2  Mill.  Kr.,  og  ved  en  Revision  af  Takstloven 
i  1908  mente  man  at  indvinde  en  Merindtægt  af  1  Million. 
Jeg  beklager,  at  vi  ikke  dengang,  da  vi  vedtog  Lønnings- 
lovene,  vare  klare  over,  at  Udgiften  til  disse  Love,  hvad  Stats- 
funktionærerne angaar,  vilde  blive  mere  end  det  dobbelte  af, 
hvad  man  dnigang  mente-,  og  han  fortsætter  saa  med  at 
antyde,  at  man  burde  have  forlangt  fuld  Kompensation 
i   1908. 

Man  vil  af  foranstaaende  Fremstilling  se,  i  hvilket  Om- 
fang det  var  berettiget,  at  jeg  just  paa  Statsbanernes  Om- 
raade  brugte  den  Udtalelse,  at  Lønningsloven  var  vedtaget 
under  en  falsk  Forudsætning. 

Trafikministeren  har  iøvrigt  overfor  min  Paastand  den 
Gte  April  ndfalt.  at  han  ..gjerne  skal  indrømme,  at  Thingene 
maaske,  dengang  Lønningslovene  bleve  beregnede  og  vedtagne, 
ikke  havde  saa  klar  Oversigt  over  Reformens  Betydning  og 
Rækkevidde,  som   Tilfældet  burde  have  været". 

Det  er  blidere  Ord.  men  Meningen  er  den  samme  som  den, 
jeg  hævdede.  Den  nuværende  Trafikminister  var  ikke  Minister 
i  1908,  men  den  afdøde  Finansminister  vilde,  hvis  han  levede, 
med  Føje  kunne  henvise  til.  at  lian  ved  sit  Forslags  Frem- 
sættelse havde  støttet  sig  til  en  Kommissions  ud  forlige  Betænk- 
ning og  Beregning.    Selv  naar  en  saadan  kaldes  summarisk, 

maa  Fejltagelser  som  den  foreliggende  anses  som  liggende 
udenfor  Mulighedens  Grænse,  og  et  saa  nøjagtigt  Tal  som 
Kr.  1.653,000  synes  end  ikke  at  give  Plads  for  Formodning 
om  Usikkerhed  ved  dets  Beregning. 


SLUTNING. 

Jeg  mener  da  at  have  talmæssigt  eftervist,  at  den  samlede 
Nedgang  i  Statens  Indtægter  og  Forøgelse  i  dens  Udgifter  i  1908 
ved  de  indirekte  Skatters  Omlægning  og  de  samtidige  Løn- 
ningsforhojelser  i  det  første  Finansaar,  i  hvilket  den  nævnte 
Lovgivning  helt  har  kunnet  gore  sig  gældende,  har  andraget 
Kr.  22.1 11,542,  nemlig  ved  Mindreindtægt  af  de  indirekte 
Afgifter  Kr.  13,533,542  og  ved  Lønningslovene  efter  de 
tvende  Ministres  Angivelse  ved  den  gunstigste  Beregnings- 
maade  Kr.  8,578,000. 

Fremdeles  har  jeg  godtgjort,  at  den  Nedgang  i  Indtægter 
og  Opgang  i  Udgifter,  som  Regeringen  i  1908  har  angivet 
Rigsdagen,  kun  var  Kr.  6,520,000,  nemlig  ved  Toldloven 
Kr.  2,391,000  og  ved  Lønningslovene  Kr.  4.129,000,  medens 
den  alt.saa  blev  de  ovennævnte  Kr.  22,111,542. 

Endelig  har  jeg  paavist,  at  dette  Kompleks  af  Love  er 
blevet  forelagt  Rigsdagen  i  1907  paa  den  Maade,  at  Stats- 
balancen  ved  dem  maatte  forventes  at  blive  forringet  med 
6  Millioner  Kr..  en  Sum  saa  stor,  at  Regeringen  selv  ikke 
var  uden  Betænkelighed  derved  og  derfor  udtrykkeligt  gjorde 
det  hele  Regnestykke  op,  forat  Rigsdagen  skulde  være  sig  den 
fulde  Rækkevidde  af  sit  Ansvar  bevidst,  naar  den  fulgte 
Regeringen. 

Men  naar  Statskassens  Tab  saa  er  blevet  mere  end 
22  Millioner  Kr.,  mener  jeg  at  have  Ret  i,  at  disse  Love  ere 
vedtagne  under  falske  Forudsætninger  af  dem,  der  have  stem! 
for  dem,  og  at  disse  derfor  med  Ret  kunne  fraskrive  sig  An- 
svaret for  deres  Følger,  nemlig  den   Ulvkke.  som  disse  Love 

hiw  bragt   over    Landets    Finanser,    for    ikke    at    tale    om    de 
Medlemmer  af  Rigsdagen,  som  ikke  have  stemt  for  dem. 


Under  Finanslovdebatten  er  i  Landsthinget  Finansmini- 
steren fremkommet  med  endel  Forklaringer  af  Grundene  til 
den  store  Skuffelse,  som  Omlægningen  af  de  væsentligste  indi- 
rekte Skatter  har  bragt,  og  han  har  da  ligefrem  stillet  sig  paa 
det  Standpunkt,  at  det,  som  er  indtruffet,  var  noget,  som 
man  kunde  forudse  i  1908,  alene  med  Undtagelse  af  den 
delvise  Spiritusbeskatnings  Svigten.  Resten  skyldtes  uund- 
gaaelige  Overgangsaar.  saa  at  Kritik  maatte  betegnes  som 
..Bagklogskab". 

Heldigvis  kan  det  bevises  yderligere,  end  det  allerede  frem- 
gaar  af  det  Foranstaaende,  at  dette  ikke  er  Tilfældet,  og  at 
Regeringen  og  Minister  Neergaard  selv  intet  har  forudset  i 
den  Retning  i  1908:  jeg  siger  heldigvis,  thi  havde  man  forudset, 
hvad  der  er  indtruffet,  véd  jeg  virkelig  ikke.  hvilket  Udtryk  der 
vilde  være  for  stærkt  for  den  Finanspolitik,  som  er  ført.  og 
som  der  nu  paa  enhver  Maade  skal  bødes  paa,  efter  at  Stil- 
lingen er  blevet  uholdbar  trods  Statslaan  af  alle  Slags. 

Men  denne  Side  af  Sagen  har  jeg  i  denne  Afhandling 
ikke  kunnet  faa  noget  at  gøre  med  paa  direkte  xMaade,  og  vil  da 
derom  kun  sige,  at  for  mig  staar  det  som  en  afgjort  Sag,  at  man 
ligefrem  har  regnet  ganske  galt  i  sin  Tid.  at  det  vilde  være  langt 
bedre,  hvis  man  aabent  vedgik  det.  og  allerbedst,  om  man, 
da  det  viste  sig,  straks  havde  søgt  at  bøde  paa  Fejlene,  i 
Stedet  for  at  vente  i  aarevis  og  give  absurde  og  ørkesløse 
Forklaringer.  Vil  man  atter  imødegaa  ad  den  Vej,  vil  jeg 
betragte  det  som  et  Forsøg  paa  at  gaa  uden  om  den  Sag, 
som  her  er  rejst. 

Thi  hvad  jeg  har  foresat  mig.  er  tlette.  at  paavise,  at 
den  hele  finansielle  Lovgivning  1  1908.  der  uimodsigeligt 
indtil  nu  har  bragt  os  enorme  Tab,  er  vedtaget  af  Rigsdagen 
paa  (Jrundlag  af  Fremstillinger  og  Angivelser,  der  sikkert 
nok   ere   givne    i    god    Tro,    men    som    have    været    urigtige 


17 

fra  Ende  til  anden,  og  at  Rigsdagen  derfor  ikke  kan  gøres 
ansvarlig  for  den,  under  ingen  Omstændigheder  da  for 
Beløb,  der  gaa  ud  over  dem,  som  Regeringen  selv  an- 
gav som  Grænsen  for  Rigsdagens  Ansvar  i  Henseende 
til  Statskassens  Ofre.  da  Lovene  foresloges  eller  i  Henhold 
dertil  vedtoges. 

„Vikingehøj'\  23.  Juli  1911. 

